Täna kinnitas ettevõte ise nõustaja palkamist äärmiselt ebamäärases sõnastuses pressiteatega. Eelmisel nädalal oli ettevõtte esindaja vastus ajalehe küsimusele, et "kuulujutte ja spekulatsioone" nad ei kommenteeri. Meedia hinnanguil võib müüki raskendada USAs laenuturgu tabanud kriis, mis raskendab projektidesse kapitali kaasamist.  Getty Images (GI) tuumikomanikust firma  asutasid 1993.a. naftamiljardäri pärija Mark Getty ja Jonathan Klein, sellest saati on GI aina kasvanud, järjest omandades väiksemaid konkurente. Ettevõtte pakutavat kraami näevad lehelugejad ja võrgu sirvijad üle maailma iga päev.